Diari Oficial de la Generalitat Valenciana


Sumari del DOGV 3916, del 12-01-2001 (2001/122)

Informació pública del projecte d'urbanització corresponent al programa d'actuació integrada per al desenvolupament de la unitat d'execució B-14 del vigent PGOU.
-----------------------------------------------------------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/122


Organisme emissor
:   Ajuntament de Borriana

Tipus de document
:   Anunci

Informació pública del projecte d'urbanització corresponent al programa d'actuació integrada per al desenvolupament de la unitat d'execució B-14 del vigent PGOU. [2001/M122]
  
L'alcaldia presidència, en data 17 de novembre de 2000, va adoptar la següent resolució:
  
"Primer
  
Aprovar el projecte d'urbanització corresponent al programa d'actuació integrada per al desenvolupament de la unitat d'execució B-14 del vigent PGOU amb un pressupost global respecte a l'àmbit principal (UE B-14 delimitada per el PGOU) de 159.481.265 de pessetes; respecte al tram final del carrer de Santa Berta (B-14.2.a), de 1.770.704 pessetes i respecte a l'àmbit del camí Llombai (B-14.2.b), de 70.873.163 pessetes, considerant en la seua execució les disposicions establides en l'acord d'aprovació del programa d'actuació integrada, a saber:
  
- La direcció facultativa la designarà l'ajuntament, amb càrrec als costos establits en la proposició economicofinancera, i serà també l'ajuntament el que en revise el compliment i la liquidació de manera similar al de les certificacions i liquidació de les obres, tot amb el fi de garantir el correcte compliment de les condicions d'execució del programa, i segons el següent procediment:
  
1. La direcció facultativa la designarà l'ajuntament, a proposta de l'urbanitzador. L'ajuntament es reserva la facultat de rebutjar la proposta, per raons d'incompatibilitat, incapacitat o oportunitat, degudament justificades, si n'hi ha.
  
2. L'urbanitzador proposarà així mateix una assistència tècnica per a garantir el correcte seguiment i control de les obres. El nomenament serà igualment ratificat per l'ajuntament, i seran aplicables las cauteles i reserves expressades en el punt anterior.
  
3. La proposta d'assistència tècnica contindrà si més no les següents especificacions:
  
- Nom de l'empresa i personal tècnic d'enllaç.
  
- Pla de controls inclosos en la prestació (alineacions, rasants, materials, execució de terraplens i paviments, obres de fàbrica, seguretat i salut, etc.).
  
- Pressupost, amb detall de costos de controls i d'assistència i amb justificació del seu import en relació amb les quanties habituals de control de qualitat i l'abast de la prestació (mínim 0,5% sobre P.E.M.).
  
4. L'assistència tècnica cursarà informes periòdics i resultats dels controls a la direcció facultativa i l'ajuntament, de manera sistemàtica i simultània. L'ajuntament podrà formular les instruccions pertinents a l'assistència tècnica, amb coneixement de la direcció, amb la finalitat de garantir l'efectiu seguiment i control de les obres.
  
- Són aplicables les disposicions relatives al replantejament, control i recepció de les obres establides en la legislació de contractes de l'estat.
  
- S'ha d'aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com escrita, i de la informació de l'obra realment realitzada.
  
- Abans del començament de les obres (acta de comprovació del replantejament) han d'aportar-se els convenis formulats amb les companyies subministradores (Iberdrola, Telefónica, etc.)
  
Segon
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 de la LRAU.
  
Tercer
  
Publicar l'aprovació definitiva en el Diari Oficial de la Generalitat Valenciana, tal com disposa l'article 34 de la Llei 6/1994.
  
Quart
  
Notificar aquesta resolució als propietaris, i comunicar-los que, segons el tenor de l'article 71.3 de la LRAU, poden optar per retribuir a l'urbanitzador en metàl·lic, sempre que se sol·licite a través de document públic i es notifique a l'urbanitzador i l'ajuntament en els 10 dies següents a la recepció d'aquest document. La sol·licitud ha d'anar acompanyada de garantia -real o financera- bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
Cinqué
  
Contra aquesta resolució, com a acte que posa fi a la via administrativa, poden els interessats interposar, en el termini d'un mes, recurs de reposició, o, en el termini de dos mesos comptadors des de l'endemà de la recepció d'aquesta notificació, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposen l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol."
  
Cosa que es fa pública perquè en prengueu coneixement, de conformitat amb el que disposa l'article 34 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.